तिब्बत की संस्कृति
अपने भौगोलिक एवं जलवायु की विशिष्ट स्थितियों के कारण तिब्बत में एक विशिष्ट संस्कृति का विकास हुआ, यद्यपि इस पर नेपाल, भारत और चीन आदि पड़ोसी देशों की संस्कृतियों का प्रभाव है।
तिब्बत में धर्म
तिब्बत में बौद्ध धर्म 8 वीं शताब्दी ईस्वी के बाद से मुख्य धर्म रहा है। तिब्बत का ऐतिहासिक क्षेत्र (जातीय तिब्बतियों द्वारा बसाया गया क्षेत्र) वर्तमान में चीन के तिब्बत स्वायत्त क्षेत्र और आंशिक रूप से चिंगहई और सिचुआन प्रांतों में सम्मिलित है । बौद्ध धर्म के आगमन से पहले, तिब्बती ओझाओँ और बॉन नामक जीववादी धर्म में आस्था रखते थे, जो अब एक बड़ा अल्पसंख्यक समूह है। बाद में इसी बॉन धर्म ने तिब्बती बौद्ध धर्म के गठन को प्रभावित किया।